open-index/open-wikipedia-markdown huggingface dataset:
Maximos Fahmé

**Joseph Maximos Fahmé** (4. huhtikuuta 1924 Aleppo – 27. maaliskuuta 2025) oli syyrialais-ranskalainen kirkkomuusikko ja melkiittikatolinen pappi.

### Elämä ja ura
Fahmé syntyi Aleppossa 4. huhtikuuta 1924. Kun hän oli 12-vuotias, hänen perheensä lähetti hänet Jerusalemin opiskelemaan pappisseminaariin Pyhän Annan seminaarissa, jossa hän sai ensimmäisen koulutuksensa sekä uskonnollisessa että musiikillisessa mielessä jossa hän perehtyi bysanttilaiseen liturgiseen musiikkiin. Myöhemmin hän jatkoi opintojaan suuressa teologisessa seminaarissa ja lauloi säännöllisesti Jerusalemin Pyhän haudan kirkossa. Siellä häneen tekivät suuren vaikutuksen kaksi kuuluisaa kanttoria: Papadopoulos Istanbulista ja Evlavios Ateenasta, joiden tyyliä hän jäljitteli.

Vuonna 1949 Fahmé palasi Aleppoon ja vihittiin papiksi nimellä Maximos 29. kesäkuuta. Hän toimi sen jälkeen Pyhän Nikolauksen koulun johtajana. Vuonna 1955 hän siirtyi Pariisin opiskelemaan uskonnollista yhteiskuntatiedettä Ranskan katoliseen instituuttiin (Institut Catholique de Paris). Hän palasi Aleppoon vuonna 1958 ja johti siellä 50-henkistä bysanttilaista sekakuoroa vuoteen 1965 asti.

Vuonna 1965 Fahmé muutti uudelleen Pariisin viimeistelläkseen jatko-opintonsa. Tämän ohella hän alkoi johtaa Saint-Julien-le-Pauvre -kirkon kuoroa ja toimia sen kanttorina (πρωτοψάλτης). Kirkko on yksi Pariisin vanhimmista ja kauneimmista ja sijaitsee lähellä kuuluisaa Notre-Damen katedraalia.

Fahmé toimi myös lyhyen aikaa ranskankielisen Radio Monte Carlon juontajana nimellä *Nabil Youssef* ja asettui lopulta pysyvästi Pariisiin.

Maximos Fahmélle myönnettiin arkkimandriitan arvonimi.

### Musiikkiura
**Joseph Maximos Fahmén äänitteet**

## Lähteet
* http://analogion.com/site/html/MaximosFahme.html
* http://www.egeo-apmh.org/artistes-c6.html 
* http://www.psalmus.fr/fiche_artiste.cfm?id=11 
### Viitteet

## Aiheesta muualla
* https://www.youtube.com/watch?v=sQcAWwrbgmY
* https://www.youtube.com/watch?v=f8Z38bVkTk4
* https://www.youtube.com/watch?v=L62vr7tF4JE
* https://www.youtube.com/watch?v=mZWmM_VSIok
Altaïr Ibn-La’Ahad

**Altaïr Ibn-La’Ahad** on kuvitteellinen hahmo ''Assassin’s Creed'' -pelisarjassa. Hän on esiintyy päähenkilönä *[[Assassin’s Creed|Assassin’s Creedissa]]*, *[[Assassin’s Creed: Altaïr’s Chronicles|Assassin’s Creed: Altaïr’s Chroniclessa]]* ja *[[Assassin’s Creed: Bloodlines|Assassin’s Creed: Bloodlinessa]]*. Altaïr esiintyy pelattavana hahmona *[[Assassin’s Creed: Revelations]]issa* sekä myös pienessä roolissa ''Assassin’s Creed II'':ssa.

## Hahmo
Altaïr syntyi Masyafissa vuonna 1165 Umar Ibn-La'Ahadin ja Maudin ainoaksi lapseksi. Altaïrin äiti kuoli synnytyksen jälkeisiin komplikaatioihin ja Salah ad Dinin joukot teloittivat isän petturuudesta hänen osallistuttuaan aatelismiehen murhayritykseen. Al Mualim adoptoi lähimmäisenä Altaïrin, ryhtyi kouluttamaan häntä salamurhaajaksi ja liitti tämän osaksi salamurhaajaveljeskuntaa. Altaïr saavutti suuren suosion Al Mualimin silmien alla noustuaan nuorimmaiseksi mestarisalamurhaajaksi.
Matomo

**Matomo** on maalaiskunta Ségoun alueen Macinan piirissä Malissa. Sen keskuskylä Matomo Marka sijaitsee Nigerjoen ja Banin välisellä tasangolla 45 kilometriä Macinasta kaakkoon. Vuonna 2009 kunnassa oli 10&nbsp;800 asukasta.

Matomon kunta rajoittuu etelässä ja lounaassa Macinan piirin Sanan, luoteessa Moptin alueen Ténenkoun piirin Diafarabén sekä idässä Djennén piirin Kéwan ja Néma-Badenyakafon kuntiin. Seutu kuuluu Sahelin vyöhykkeeseen.

Kuntaan kuuluu 14 kylää ja yksi pikkukylä. Asukkaat ovat etupäässä bambaroita, fulbeja, markoja, bozoja ja songhaita. Vallitseva uskonto on islam.

Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on riisi. Matomo Markassa pidetään viikoittaiset markkinat.

Matomosta on tieyhteydet Saniin, Macinaan, Diafarabéen ja Djennéen. Ainoastaan Sanin tie on liikennöintikelpoinen ympäri vuoden. Palveluihin kuuluvat viisi alakoulua ja terveysasema.

## Lähteet
Richterin talo

**Richterin talo** oli Turussa sijainnut rakennus, jossa hallituskonselji eli Suomen senaatti piti ensimmäisen istuntonsa 2. lokakuuta 1809. Hallituskonselji piti istuntonsa talossa vuosina 1809–1819. Talo oli rakennettu 1700-luvulla. Talo oli kivirakenteinen, ja siinä oli kolme kerrosta.

Alueella työskenteli 1700-luvulla nahkureita, joista menestyneimpiä oli saksalaisperäinen Richterin suku. Turun rikkain porvari nahkurimestari Christoffer Richter omisti rakennuksen ja vuokrasi tilat hallituskonseljille vuonna 1809. Sittemmin senaatiksi muuttunut hallituskonselji siirtyi Helsinkiin vuonna 1819, jolloin Richter otti talon omaan käyttöönsä. Turun palossa vuonna 1827 rakennus vaurioitui pahasti, mutta se korjattiin ulkoasultaan entisen näköiseksi jo seuraavana vuonna. Richter asui talossa, mutta siihen oli sijoitettu myös viljamakasiini, koska palon jälkeen oli kaupungissa pula varastotiloista. Rakennukseen oli säilötty 17&nbsp;000 tynnyriä viljoja, mikä oli liikaa talon perustuksille ja Aurajoen saviselle maalle. Talo vajosi maanvyöryssä Aurajokeen 10. toukokuuta 1830. Tapaturmassa menehtyi Richterin tyttärien kotiopettaja. Talon kohdalle ei rakennettu uusia rakennuksia, ja loput vanhat rakennukset tontilta purettiin vuonna 1960, kun paikalle rakennettiin neljä kerrostaloa.

Rakennus sijaitsi Turun tuomiokirkkoa vastapäätä nykyisen Multavierunkatu 1:n kohdalla Aurajoen rannalla. Rakennuksen rauniot ovat muodostaneet Aurajokeen matalikon, joka näkyy edelleen veden ollessa matalalla. Turun tuomiokirkon vastapäinen joenpenkka tunnetaankin nimellä *Multavieru*, ja ainakin jo 1600-luvulta tunnetaan maanvyörymiä jokeen.

## Muistomerkit

Valtioneuvoston 175-vuotistilaisuudessa vuonna 1984 paljastettiin Richterin talon muistolaatta, joka on kiinnitetty talon seinään Yliopistonkatu 2:ssa. Laatta kuitenkin sijaitsee väärässä paikassa, 200 metriä oikeasta paikasta, ja siinä on myös kuvattuna väärä talo, Richterin talon vieressä sijainnut talo.

Richterin talon muistomerkki ja -laatat paljastettiin 2. lokakuuta 2009, jolloin tuli kuluneeksi 200 vuotta Suomen ensimmäisen hallituksen istunnosta. Muistomerkkiä olivat paljastamassa hallituskonseljista periytyvien instituutioiden edustajat: valtioneuvostosta pääministeri Matti Vanhanen, korkeimmasta hallinto-oikeudeudesta presidentti Pekka Hallberg ja korkeimmasta oikeudesta presidentti Pauliine Koskelo. Laattoja on kaksi, toinen suomeksi ja toinen ruotsiksi. Muistomerkki on Richterin talon kivijalkaa kuvaava kivirivi, jossa on myös muutama Aurajoesta nostettu rakennuksen alkuperäinen kivi. Laatat on kiinnitetty kiviin.

Kuvanveistäjä Toivo Jaatisen suunnittelemassa Valtioneuvosto 200 -juhlamitalissa on kuvattuna toisella puolella vuoden 1809 hallituskonselji aloittamassa ensimmäistä kokoustaan Richterin talossa.

## Lähteet

## Aiheesta muualla
*
Wat (kansa)

**Wat** ovat etninen ryhmä Burmassa, Kiinassa ja Thaimaassa. Asuinseutuaan he kutsuvat nimellä *A Wa Shan*. Wan kieli kuuluu mon-khmer-kieliin. Waita asuu Burmassa noin 600&nbsp;000 ja Kiinassa 350&nbsp;000

## Historia

Waiden historiassa on yhtäläisyyksiä heidän naapuriensa de'angien ja bulangien kanssa. Kiinalaisten vaikutusvalta alkoi ulottua waiden maille jo kaksi tuhatta vuotta sitten. Erillinen etninen identiteetti heille alkoi muodostua Tang-dynastian aikana 600-luvulta 700-luvulle. Tang-dynastian aikana he kuuluivat ensin Nanzhaon kuningaskunnan ja sittemmin Song-dynastian aikana Dalin kuningaskunnan vaikutusvallan alaisuuteen. 1300-luvulta 1700-luvulle waiden elinkeino muuttui metsästys-keräilystä maanviljelykseen. Tähän vaikutti heidän alueilleen tulleet kiinalaiset ja thaikieliset kansat. Maanviljelyksen omaksuneet wat tulivat tunnetuiksi "kesyinä waina" ja metsästys-keräilyä jatkaneet "villeinä waina".   

1800-luvulla waiden vastarinta esti osaltaan Isoa-Britanniaa ulottamasta vaikutusvaltaansa Intiasta ja Burmasta syvemmälle Kiinaan. Vastarinta yhdensi waiden yhteiskuntarakennetta, joka oli pitkään koostunut yksittäisistä heimoista. Vielä tuolloin monet wat viljelivät oopiumia myyntiin. Tälle tuli loppu vasta Kiinan kommunistien voitettua Kiinan sisällissodan ja heidän kiellettyään oopiumin vuonna 1950. Sittemmin Kiinan puolelle perustettiin waiden autonomisia kuntia. Burman puolella wat aloittivat aseellisen kapinan hallintoa vastaan monien maan muiden vähemmistöjen tavoin. Waiden asejoukkoihin kuuluu noin 30&nbsp;000 miestä ja he hallitsevat alueita Itä-Burmassa. Waiden ja Burman hallinnon välillä solmittiin aselepo vuonna 2013.

## Kulttuuri

Wat jakautuvat useisiin eri alaryhmiin, jotka puhuvat omia murteitaan. Jotkut kielitieteilijät pitävät näitä murteita pikemminkin omina kielinään. Kieli on läheistä sukua de'angille ja bulangille. Wat asuvat vuoristokylissä, joissa asuu sadasta neljäänsataan perhettä. Talot rakennetaan bambusta. Osa waista käyttää edelleen kaskiviljelyä kun taas osa on siirtynyt nykyaikaisempiin menetelmiin. Wat jakautuvat isälinjaisiin klaaneihin. Jokaisen pojan sukunimi muodostuu hänen annetusta nimestään ja hänen isänsä nimestä, joka puolestaan muodostuu samalla kaavalla. Klaanien jäsenet avioituvat miltei aina eksogamisesti. 

Wat harjoittavat edelleen perinteistä uskoaan. Heidän luomiskertomuksensa mukaan he ilmestyivät luolasta A Wan vuorelta ja heitä luolasta seurasivat muut kansat, kuten de'angit, han-kiinalaiset ja dait. Wat uskovat myös erilaisiin henkiin, jotka liittyvät asioihin kuten eläimiin, kasveihin, säähän tai maantieteellisiin paikkoihin. Näiden henkien uskotaan pystyvän vaikuttamaan ihmisten elämään. Kuolleiden esi-isien hengiltä voidaan pyytää erilaisia siunauksia. Kiinan kulttuurivallankumouksen aikana uskon eri ilmentymiä kiellettiin ja tätä kautta osa siihen liittyneistä tavoista hävisi.

## Lähteet

## Aiheesta muualla
V. K. Krishna Menon

**Vengalil Krishnan Krishna Menon** (; 3. toukokuuta 1897 Calicut – 6. lokakuuta 1974 New Delhi) oli intialainen lakimies, poliitikko ja diplomaatti. Hän oli 1950-luvulla uuden Intian valtion ulkopolitiikan tärkeä sanansaattaja ja pääministeri Jawaharlal Nehrun läheinen työtoveri. Hän toimi Intian suurkomissaarina (High Commissioner) Lontoossa 1947–1952, YK-lähettiläänä 1952–1962 ja puolustusministerinä 1957–1962. Hän oli myös pitkään Intian parlamentin alahuoneen Lok Sabhan jäsen 1950–1950-luvuilla.

V. K. Krishna Menon opiskeli lakia Madrasissa ja kiinnostui teosofiasta. Teosofisen liikkeen johtohahmoihin kuuluva Annie Besant auttoi häntä lähtemään opiskelemaan Eurooppaan. Menon opiskeli Lontoon University Collegessa ja London School of Economicsissa, jossa Harold Laskin kerrotaan pitäneen häntä parhaana opiskelijanaan.

Krishna Menon esiintyi myöntyvästi sekä Neuvostoliittoa että Kiinan kansantasavaltaa kohtaan ja oli mukana valmistelemassa Kiinan ja Intian välistä hyökkäämättömyyssopimusta 1954.

Menon tunnettiin temperamenttisena ja kiivaana ”epädiplomaattisena diplomaattina”, joka piti YK:n turvallisuusneuvostossa vuonna 1957 lähes kahdeksan tuntia kestäneen puheen Kashmirin konfliktista. Menonin kuoltua 1974 pääministeri Indira Gandhi totesi muistosanoissaan tulivuoren sammuneen.

## Lähteet
The Long Dark

**The Long Dark** on Hinterland Studion kehittämä ja julkaisema selviytymispeli. Peli julkaistiin vuonna  Linuxille, Mac OS X:lle, Microsoft Windowsille, PlayStation 4:lle ja Xbox Onelle. 

Pelin ennakkojulkaisuversio julkaistiin syyskuussa 2014.

## Pelaaminen
Peli on ensimmäisestä persoonasta kuvattu avoimen pelimaailman selviytymispeli, jossa ideana on selviytyä talvisessa erämaassa Kanadassa. Pelaajan tulee löytää itselleen ruokaa, lääkkeitä, vaatteita ja muita hyödyllisiä tarvikkeita. Pelaajan kohtaamia uhkia ovat muun muassa nälkään nääntyminen, paleltuminen ja villieläimet. Pelissä on yö-päivä-järjestelmä. Pelaaja saa valita päähenkilön sukupuolen ennen pelin aloittamista. Pelin taustatarinana toimii geomagneettinen myrsky, joka on tuhonnut kaiken modernin teknologian maapallolta, ja se myös aiheutti pelaajan lentokoneen putoamisen.

Pelin lopullisen versio julkaistiin 1. elokuuta 2017, jolloin peliin myös julkaistiin suuri päivitys nimeltä ”Wintermute”, joka lisäsi peliin tarinapelimuodon. Peliin sisältyy myös useita erilaisia yksinkertaisempia tavoitteellisia pelimuotoja (haasteita).

Virallisen julkaisun yhteydessä ilmoitettiin, että pelin pohjalta tehdään elokuva, jonka tuottajana toimii Jeremy Bolt.

## Vastaanotto
Peli on saanut GameSpotin arvostelussa arvosanaksi 6/10.

Peli on saanut PC Gamerin arvostelussa arvosanaksi 85%.

Steamissa pelin kokonaisarvio on erittäin myönteinen.

Pelit-lehden Niko Nirvi antoi pelin Windows-versiolle 82 pistettä sadasta.

## Ääninäyttelijät

## Lähteet

## Aiheesta muualla
* 
* 
*Virallinen sivusto
Chris Porter

**Chris Porter** (s. 29. toukokuuta 1984) on kanadalainen jääkiekkoilija, joka siirtyi kaudeksi 2016–2017 pelaamaan AHL-seura Providence Bruinsiin. Hän on pelannut aiemmin urallaan 234 NHL-ottelua. Hänet varattiin Chicago Blackhawksiin yhdeksännellä kierroksella 282. pelaajana .

## Ura
Ennen ammattilaisuransa alkua Porter pelasi Pohjois-Dakotan yliopistossa. Neljän vuoden yliopistouransa aikana hän pelasi 175 peliä. Hän teki NHL-debyyttinsä St. Louis Bluesissa kaudella 2008–2009. 18. lokakuuta 2008 hän teki ensimmäisen maalinsa Chicago Blackhawksia vastaan. 

16. heinäkuuta 2012 Porter teki Bluesin kanssa vuoden jatkosopimuksen. Uuden kaksivuotisen sopimuksen Porter teki Bluesin kanssa keväällä 2013. Porter edusti Bluesia kevääseen 2015 saakka. Hän pelasi kuuden kauden aikana 173 NHL-ottelua ja lisäksi seitsemällä kaudella 322 ottelua Bluesin farmijoukkueissa Peoria Rivermenissä (2007–2013) ja Chicago Wolvesissa (2013–2014).

Porter teki elokuussa 2015 vuoden sopimuksen Philadelphia Flyersin kanssa. Hän ei ehtinyt pelata otteluakaan Flyersissa, sillä Minnesota Wild otti hänet lokakuussa siirtolistalta. Wildissa Porter pelasi hyvän kauden puolustavassa roolissa ja teki 61 ottelussa 11 pistettä.

Porter palasi syksyllä 2016 St. Louis Bluesiin, kun hän liittyi koesopimuksella joukkueen harjoitusleirille. Hän ei kuitenkaan saanut sopimusta. Seuraavaksi Porter teki koesopimuksen AHL-joukkue Providence Bruinsin kanssa. Hän edustikin koko kauden Providencea.

Porter on hänen joukkuetoverinaan Pohjois-Dakotassa pelanneen ja nykyisen Minnesota Wild -tähden Zach Parisen läheinen ystävä. Parise oli hänen best maninsa hänen mennessään naimisiin.

## Lähteet
Ian Cole

**Ian Douglas Cole** (s. 21. helmikuuta 1989) on yhdysvaltalainen jääkiekkoilija, joka pelaa NHL-seura Utah Mammothissa.

## Ura
Cole varattiin NHL:ään 18. pelaajana  St. Louis Bluesin toimesta. 

Kauden  lopulla Cole teki St. Louisin kanssa tulokassopimuksen ja siirtyi pelaamaan sen farmijoukkue Peoria Rivermeniin. Cole teki NHL-debyyttinsä 6. marraskuuta 2010 kaksi päivää sen jälkeen, kun hänet oli nostettu Rivermenistä. Hän teki ensimmäisen NHL-maalinsa 9. maaliskuuta 2011 Columbus Blue Jacketsia vastaan.

Kauden  aikana Cole kaupattiin Pittsburgh Penguinsiin vaihdossa Robert Bortuzzoon ja vuoden 2016 seitsemännen kierroksen varausvuoroon. Kesäkuussa 2015 Cole solmi 6,3 miljoonan dollarin jatkosopimuksen Penguinsin kanssa.

Siirtotakarajalla helmikuussa 2018 Cole siirtyi Ottawa Senatorsin kautta Columbus Blue Jacketsiin. 

Tammikuussa 2021 Colorado Avalanche kauppasi Colen Minnesota Wildiin vaihdossa Greg Pateryniin.

Heinäkuussa 2023 Cole teki vapaana agenttina Vancouver Canucksin kanssa vuoden ja kolmen miljoonan dollarin arvoisen sopimuksen.

Heinäkuussa 2024 Cole teki vapaana agenttina Utah Hockey Clubin kanssa yksivuotisen ja 3,1 miljoonan dollarin arvoisen sopimuksen. Maaliskuussa 2025 hän solmi seuran kanssa vuoden mittaisen jatkosopimuksen. 

## Lähteet
* https://www.nhl.com/player/ian-cole-8474013

### Viitteet
Horizontal

**Horizontal** on Bee Gees -yhtyeen tammikuussa 1968 julkaistu albumi. Sillä on yhtyeen suuret hitit ”Massachusetts” ja ”World”. Albumilla kuuluu esimerkiksi The Beatlesin ja kamarimusiikin vaikutus. Levy ylsi Britanniassa listan sijalle 16. Suurin menestys se oli Manner-Euroopassa. Länsi-Saksassa albumi nousi listaykköseksi ja Ranskassa kakkoseksi.

Yhdysvalloissa albumin julkaisi Atco Records erilaisella kannella varustettuna. *Horizontal* nousi siellä Billboard 200 -listan sijalle 12.

## Kappaleet

### Vuoden 2007 uusintapainos

*CD 1 sisältää alkuperäisen albumin stereo- ja monomiksaukset.

## Listasijoitukset

## Lähteet
Gabriel Bourque

**Gabriel Bourque** (s. 23. syyskuuta 1990) on kanadalainen uransa lopettanut jääkiekkoilija. Hän on Nashville Predatorsin viidennen kierroksen varaus .

## Ura
Bourque teki Predatorsin kanssa sopimuksen 15. huhtikuuta 2010. 

Ensimmäisen pelinsä NHL:ssä Bourque pelasi 28. joulukuuta 2011 Minnesota Wildia vastaan ja teki ensimmäisen maalin 5. tammikuuta 2012 Dallas Starsia vastaan.

11. huhtikuuta 2014 Bourque teki ensimmäisen maalinsa pudotuspeleissä, kun Nashville voitti Detroit Red Wingsin ensimmäisessä ottelussa läntisen konfrenenssin neljännesvälierissä.
Taylor Beck

**Taylor Beck** (s. 13. toukokuuta 1991) on kanadalainen jääkiekkoilija, joka pelaa KHL-liigan Sibir Novosibirskissa. Beck on pelannut uransa aikana myös neljässä NHL-seurassa. Otteluita hänellä on Nashville Predatorsissa, New York Islandersista, Edmonton Oilersista ja New York Rangersista.

## Ura
Beck varattiin Nashville Predatorsiin kolmannella kierroksella 70. pelaajana . Hän teki Nashvillen kanssa kolmen vuoden tulokassopimuksen 25. elokuuta 2010.

Työsulkukaudella 2012–2013 Beck sai ensimmäisen kutsunsa Milwaukee Admiralsista Nashvilleen. Hän teki debyyttinsä 4–3 -tappiossa Columbus Blue Jacketsille 19. maaliskuuta 2013. Kolmannessa pelissään Nashvillessä, jälleen Columbusta vastaan, Beck teki ensimmäisen maalinsa 23. maaliskuuta 2013.

Toronto Maple Leafs teki kesällä 2015 vuoden sopimuksen Beckin kanssa. Hän ei ehtinyt kuitenkaan pelata otteluakaan Maple Leafsissa, sillä hänet kaupattiin vielä ennen kauden alkua New York Islandersiin, joka myi Michael Grabnerin vaihdossa Beckiin, Matthew Finniin, Christopher Gibsoniin, Tom Nilssoniin ja Carter Verhaegheen. Islandersissa Beck pelasi kaksi ottelua ja sen farmijoukkueessa Bridgeport Sound Tigersissa 46 ottelua. Helmikuussa 2016 Colorado Avalanche hankki Beckin vaihdossa Marc-André Clicheen ja lähetti hänet farmijoukkue San Antonio Rampageen.

Avalanchesta Beck siirtyi Edmonton Oilersiin, jonka kanssa hän teki vuoden sopimuksen kesällä 2016. Beck pelasi kolme ottelua Oilersissa ja 40 ottelua farmiseura Bakersfield Condorissa, jossa hän teki 50 pistettä. Maaliskuussa Beck siirtyi New York Rangersin organisaatioon, kun Oilers hankki Justin Fontainen vaihdossa Beckiin.

## Lähteet
Herbert Garland

**Herbert Garland** (1880–1921) oli brittiläinen upseeri, kemisti ja räjähdysaineasiantuntija. Hän työskenteli Kairossa räjähdysainelaboratorion johdossa. Garland liittyi Arab Bureauhon yhdessä T. E. Lawrencen kanssa, ja opetti tätä käyttämään räjähteitä. Garland valmisti miinoja, joiden avulla Lawrence ja beduiinisissit hyökkäsivät Ottomaanien rautatielinjojen kimppuun.

Ennen uraansa räjähteiden parissa Garland julkaisi romaanin.

## Lähteet

## Aiheesta muualla
* Lawrence of Arabia's lost hero scientist BBC
Thorkil Kristensen

**Thorkil Kristensen** (9. lokakuuta 1899 – 26. kesäkuuta 1989) oli tanskalainen kansantaloustieteen professori, Venstre-puolueen poliitikko ja tulevaisuudentutkija. Hän toimi Tanskan valtiovarainministerinä Knud Kristensenin hallituksessa 1945–1947 ja Erik Eriksenin hallituksessa 1950–1953. Kansankäräjien jäsenenä Kristensen oli 1945–1960, viimeisen vuoden venstre-ryhmästä eronneena riitaannuttuaan Erik Eriksenin kanssa.
Poliittisen uransa jälkeen hän toimi OECD:n puheenjohtajana 1960–1969.

Kristensen oli jäsenenä tulevaisuutta kartoittaneessa Rooman Klubissa ja perusti Kööpenhaminaan tulevaisuudentutkimuslaitoksen (CIFS), jonka johtajana toimi 1970–1988.

## Lähteet
Reg Krezanski

**Reg Krezanski** (s. 1. tammikuuta 1948 New Westminster, Brittiläinen Kolumbia, Kanada) on kanadalainen entinen jääkiekkopuolustaja. Hän pelasi urallaan kaksi WHA-ottelua San Diego Marinersissa, mutta suurin osa Krezanskin urasta eteni kuitenkin farmiliigoissa. Hän pelasi myös yhden kauden Suomessa. Krezanski laukoi oikealta.

## Ura
Krezanski pelasi juniorina mm. MJHL-juniorisarjaa Winnipeg Monarchsissa. Ensimmäiset miesten pelinsä hän pelasi kuitenkin IHL-joukkue Columbus Checkersissa kaudella 1969–1970. Kaudella 1970–1971 Krezanski pelasi EHL-liigaa Long Island Ducksissa ja IHL:ää Dayton Gemsissa. Kaksi seuraavaa kautta hän vietti kokonaan Ducksissa. Kauden 1973–1974 Krezanski vietti NAHL-joukkue Syracuse Blazersissa. Kaudella 1974–1975 hän voitti NAHL:n puolustajien pistepörssin tehoilla 9+55=64. Krezanski pelasi myös kaksi WHA-ottelua San Diego Marinersin paidassa.

Kauden 1975–1976 Krezanski pelasi pääasiassa NAHL:ssä, jossa hän aloitti Cape Cod Coddersissa palaten kuitenkin kesken kauden takaisin Syracuse Blazersiin. Krezanski pelasi myös yhden ottelun AHL-joukkue Rochester Americansissa. Kauden 1976–1977 hän vietti Suomessa SM-liigajoukkue Forssan Palloseuran riveissä. Uransa viimeisen kautensa 1977–1978 Krezanski vietti WHA:sta tutun San Diego Marinersin väreissä pelaten PHL-liigaa.

## Tilastot

## Lähteet
*
*

### Viitteet
Ben Barnicoat

**Ben Barnicoat** (s. 20. joulukuuta 1996 Chesterfield) on brittiläinen kilpa-autoilija. 

Barnicoat aloitti uransa karting-sarjoissa vuonna 2007 voittaen  WTP Cadet Open ja Motors TV Cadet Karting -luokkien mestaruudet. Vuonna 2014 Barnicoat aloitti formulauransa Protyre Formula Renault Autumn Cup -sarjassa voittaen sarjan mestaruuden. Vuonna 2014 hän kilpaili Formula Renault NEC -sarjassa voittaen sarjan mestaruuden. Samana vuonna hän ajoi Eurocup Formula Renault -sarjassa vierailevana kuljettajana. Vuonna 2015 Barnicoat ajoi täyden kauden Eurocup -sarjassa. Hän saavutti kolme voittoa ja kaksi paalupaikkaa sijoittuen sarjan neljänneksi. Vuonna 2016 Barnicoat kilpailee Euroopan Formula 3 -sarjassa.

Barnicoat on kuulunut vuodesta 2010 lähtien McLarenin nuorten kuljettajien ohjelmaan, jonka kautta F1-kuljettajiksi ovat onnistuneet nousemaan muun muassa Lewis Hamilton ja Kevin Magnussen.

## Lähteet
Moody Blue

**Moody Blue** on vuonna 1977 ilmestynyt Elvis Presleyn viimeinen studioalbumi, joka julkaistiin vain muutamaa viikkoa ennen hänen kuolemaansa. Albumi myi aluksi keskinkertaisesti, mutta Presleyn kuoltua se nousi Billboard 200 -listan sijalle kolme, myyden lopulta yli kolme miljoonaa kappaletta. Lisäksi singlet ”Way Down” ja ”Moody Blue” nousivat molemmat Country Singles -listan kärkeen.

Musiikillisesti albumi on sekoitus live- ja studioäänityksiä.

## Kappaleet
**A-puoli**
#
#
#
#
#
**B-puoli**
#
#
#
#
#

## Listasijoitukset

## Kokoonpano

*Elvis Presley – laulu, kitara

*Duke Bardwell – basso
*David Briggs – sähköpiano
*Tony Brown – piano, urut
*James Burton – kitara
*Randy Cullers – lyömäsoittimet
*Dolores Edgin – taustalaulu
*Glen D Hardin – piano
*Charlie Hodge – kitara
*Shane Keister – syntetisaattori
*Dennis Linde – basso
*Farrel Morris – lyömäsoittimet
*Weldon Myrick – pedal steel -kitara
*Sherrill Nielsen – taustalaulu
*Bobby Ogden – sähköpiano
*Norbert Putnam – basso 
*Alan Rush – kitara
*Jerry Scheff – basso
*Myrna Smith – taustalaulu
*JD Sumner & The Stamps – taustalaulu
*Wendellyn Suits – taustalaulu
*The Sweet Inspirations – taustalaulu
*Ronnie Tutt – rummut
*The Voice – taustalaulu
*Kathy Westmoreland – taustalaulu
*Hurschel Wiginton – taustalaulu
*John Wilkinson – kitara
*Chip Young – kitara

*Joe Guercio & His Orchestra

## Lähteet
Oppositioblokki

**Oppositioblokki** () oli ukrainalainen, venäläismyönteinen puolue. Se perustettiin paljolti Viktor Janukovytšin Alueiden puoluetta edustaneiden poliitikkojen varaan. 

Puolueen puheenjohtajana toimi ex-ministeri, kansanedustaja Juri Boiko. Hän on esimerkiksi tuonut Itä-Ukrainan levottumuuksien aikaisen pyssynpiippudemokratian ongelmallisen vaikutuksen esille demokratiaan ja vaatinut tämän vaikutuksen arviointia Ukrainan parlamenttivaalien joissain vaalipiireissä.

Vuonna 2018 oppositioblokki yhdistyi Elämän vuoksi -puolueen kanssa Opposition ohjelma – Elämän puolesta -puolueeksi.

## Menestys vaaleissa
Oppositioblokki-puolueen juridisena pohjana on huhtikuussa 2010 rekisteröity nimellä "Vetävä voima" () puolueryhmä. Tämä puolue ei osallistunut edellisiin, Alueiden puolueelle menestyksekkäisiin vuoden 2012 parlamenttivaaleihin. Koska Alueiden puolue päätti osin sisäisen kiistelyn takia vetäytyä osallistumisesta vuoden 2014 vaaleihin ja kampanjan johtajaksi ajateltu oligarkkiliikemies Serhi Tihipko lähti kisaan omalla Vahva Ukraina-listallaan, syyskuussa 2014 Vetävä voima -puolue organisoitiin ja nimettiin uudelleen. Tarkoituksena oli koota kuusi pienempää oppositioryhmää yhden ryhmän alle. Oppositioblokki on sosiaali-liberaalinen ja venäjämyönteinen. 

Lokakuun 26. päivän 2014 parlamenttivaaleissa tämä venäläismyönteistä politiikkaa edustanut puolue keskitti kampanjaansa paljolti itäiseen ja eteläiseen Ukrainaan, jossa puolueen edeltäjä, Alueiden puolue oli aiemmin menestynyt. Puolue haluaisi etsiä rauhanomaista ratkaisua Donbassin kriisiin ja lopettaa "antiterroristisen operaation" (ATO) eli sotilaallisen Itä-Ukrainan kriisin ratkaisutavan. 

Kun äänistä oli laskettu 99,92 prosenttia, Ukrainan keskusvaalilautakunnan mukaan puolueen kannatus oli 9,42 prosenttia (1&nbsp;483&nbsp;323 ääntä) ja se oli yksi valtakunnallisen 5 prosentin äänikynnykseen ylittäneistä kuudesta puolueesta.  Tulosennusteen mukaan puolue oli saamassa parlamenttiin 27 paikkaa valtakunnallisen vaalilistansa saamien äänien pohjalta ja 2 kansanedustajaa vaalipiirikohtaisen menestyksen perustella. Paikkoja olisi siis yhteensä 29. On huomattava, että tässä vaiheessa 27 kansanedustajapaikkaa 450:stä jätettiin toistaiseksi täyttämättä Venäjän miehityksen (Krimin autonominen tasavalta, Sevastopol, 12 paikkaa) ja Itä-Ukrainan separatistitoiminnan (Donbassin sota; 15 paikkaa näistä vaalipiireistä).  

## Lähteet
Shankar (elokuvaohjaaja)

**Shankar Shanmugam** (; s. 17. elokuuta 1963 Kumbakonam, Tamil Nadu, Intia) on intialainen elokuvaohjaaja, -tuottaja ja -käsikirjoittaja, joka työskentelee tamilinkielisessä elokuvateollisuudessa.

## Ura
Shankarin ensimmäinen ohjaus oli vuonna 1993 ilmestynyt *[[Gentleman (elokuva)|Gentleman]]*, jolla hän voitti heti vuoden parhaan tamilinkielisen ohjaajan Filmfare Awards South- ja Tamil Nadu State Film Awards -palkinnot. Seuraavana vuonna elokuvasta ilmestyi Geetha Artsin tuottama hindinkielinen uudelleenfilmatisointi *[[The Gentleman]]*, jonka pääosassa nähtiin teluguelokuvan megatähti Chiranjeevi. Shankar sai samat palkinnot vielä kahdesti uudestaan, vuoden 1994 romanttisella komedialla *[[Kadhalan]]* ja vuoden 2005 psykologisella trillerillä *[[Anniyan]]*. Lisäksi Shankarin tuottama vuonna 2006 ilmestynyt elokuva *[[Veyil]]* voitti vuoden parhaan tamilinkielisen elokuvan National Film Award- ja Filmfare Awards South -palkinnot. Shankarin ohjaama vuonna 2007 ilmestynyt poliittinen trilleri *[[Sivaji (elokuva)|Sivaji]]*, jonka pääosassa näytteli Rajinikanth, teki koko Intian laajuisia lipunmyyntiennätyksiä. Vuoden 2010 tieteiselokuva, niin ikään Rajinikanthin näyttelemä *[[Endhiran]]* oli ilmestyessään koko Intian kallein elokuva ja se menestyi myös Intian ulkopuolella. 

## Filmografia
### Ohjaajana

## Lähteet

## Aiheesta muualla
* 
* Shankarin kotisivu verkossa
War Office

**War Office** oli Yhdistyneen kuningaskunnan hallituksen ministeriö, joka vastasi Britannian armeijan hallinnosta 1600-luvulta vuoteen 1964, jolloin sen tehtävät siirrettiin Britannian puolustusministeriölle.

## Aiheesta muualla
Ali ibn Husain

**Ali ibn Husain ibn Ali al-Hashimi** (, 1879–1935), oli Hijazin kuningaskunnan kuningas ja Mekan šarif 1924–1925. Hän kuului hašimidi-sukuun ja oli Husain ibn Alin vanhin poika. Joulukuussa 1925 Ibn Sa’udin joukot valtasivat Hijazin kuningaskunnan, minkä seurauksena Ali ibn Husain pakeni perheineen Irakiin, jonka kuningas oli hänen veljensä Faisal ibn Husain. Hän kuoli Bagdadissa 1935.

## Katso myös
* Abdullah I (Jordania)
* Zeid ibn Husain
* Arabikapina

## Aiheesta muualla
* Hašimidi-suvun sukupuu kinghussein.gov.jo
Hans Kroll

**Hans Kroll** (1898–1967) oli länsisaksalainen diplomaatti, joka tunnettiin erityisen läheisistä suhteistaan Neuvostoliiton johtajaan Nikita Hruštšoviin.

Filosofian tohtori Hans Kroll tuli Saksan ulkoministeriön palvelukseen 1920 ja toimi sitten muun muassa Yhdysvalloissa ja Neuvostoliitossa. Toisen maailmansodan aikana hänen asemapaikkojaan olivat Turkki ja Barcelona. Vuosina 1947–1948 Kroll toimi Nordrhein-Westfalenin osavaltion kansainvälisten asioiden neuvonantajana sekä itä-länsi-komitean puheenjohtajana. Vuonna 1953 hänet nimitettiin suurlähettilääksi Belgradiin, 1955 Tokioon ja 1958 Moskovaan, jossa hän palveli vuoteen 1962 asti. Suorasukainen Kroll saavutti poikkeuksellisen hyvät suhteet Neuvostoliiton silloiseen poliittiseen johtoon, mutta joutui oman ulkoministeriönsä epäsuosioon liian omavaltaisten sovitteluesitystensä takia. Hän poistui asemapaikaltaan 1962 ja vetäytyi eläkkeelle.

## Lähteet
Malesian kiinalaiset

**Malesian kiinalaiset** ovat Malesiassa asuvia kiinalaisia. Vuoden 2010 väestönlaskennan mukaan he muodostivat 24,6&nbsp;% koko Malesian väestöstä.

## Historia
Kiinalaisilla on pitkä historia Kaakkois-Aasiassa ja portugalilaisten valloittaessa Malakkan paikalla oli jo olemassa kiinalaisyhteisö. Suurempi kiinalaisten muuttoaalto alueelle tuli kuitenkin vasta 1800-luvulla. Muuttajat olivat lähtöisin Kiinan Fujianin ja Guangdongin provinsseista. Esimerkiksi Taiping-kapinan kaltaiset levottomuuden Kiinassa ajoivat ihmisiä muuttamaan ulkomaille. Malesiassa muuttajia houkutti taloudelliset mahdollisuudet etenkin Britannian Salmisiirtokunnissa. Näistä siirtokunnista, joihin tuolloin kuului myös Singapore, kiinalaisia muutti edelleen muualle Malesiaan.

Toinen muuttoaalto ajoittuu 1920- ja 1930-luvuille ja sitä ajoi jälleen levottomuudet, tällä kertaa Kiinan sisällissota kommunistien ja kansallismielisten välillä. Kiinalaisten muuttoa Malesiaan alettiin säännöstellä 1930-luvulla, vaikka vielä tämänkin jälkeen naisten ja lapsien sallittiin muuttaa melko vapaasti sukupuolten määrien tasapainottamiseksi. Monet Malesian kiinalaisista olivat aktiivisia maan itsenäisyysliikkeessä. Heistä ehkä tunnetuin oli Tan Cheng Lock. Malesia itsenäistyi vuonna 1957 ja uusi perustuslaki antoi kansalaisuuden maahanmuuttajille, joihin lukeutuivat paitsi kiinalaiset, mutta myös Malesian intialaiset.

## Väestömäärä ja kieli
Vuonna 1957 kiinalaisia oli Malesiassa 2&nbsp;333&nbsp;756 eli noin 37&nbsp;% maan koko väestöstä. Vuoteen 2000 mennessä koko maan väestö oli kasvanut 22&nbsp;274&nbsp;690:een, joista kiinalaisia oli 5&nbsp;691&nbsp;908 eli 24&nbsp;%. Kiinalaisten prosentuaalinen lukumäärä pysyi suunnilleen samana vuoden 2010 väestönlaskennassa. 86&nbsp;% kiinalaisista asui kaupungeissa. Kiinalaisväestö puhuu mandariinikiinan lisäksi kantonia (19,9&nbsp;%), hokkienia (37,66&nbsp;%), hakkaa (20,36&nbsp;%), teochewia (9,26&nbsp;%) ja useita muita pienempiä kiinan kielen murteita. Kiinalaiset puhuvat yleensä myös asuinalueensa enemmistökieliä, kuten malajia, sekä ibania ja kadazania Sarawakissa ja Sabahissa. Englantia opitaan kouluissa pakollisena aineena.

## Kulttuuri

Ensimmäiset kiinalaiset Malesiassa olivat tavallisesti kauppiaita. Tätä kautta he ottivat osaa alueen tuotteiden vientiin ja tuontiin. Sittemmin he ovat olleet aktiivisia myös teollisuus- ja rakennusalalla. Malesiassa julkaistaan kahta suurempaa kiinalaista lehteä, nimeltä *[[Xinzhou Ribao]]* ja *[[Nanyag Shangbao]]*. Malesian politiikka perustuu pitkälti etnisyyksiin ja kiinalaispuolueista suurin on Malaysian Chinese Association eli MCA. Kiinalaisvähemmistön kannalta poliittisia huolenaiheita ovat islamin ja malajinationalismin vaikutus maan tulevaisuuteen.

Vuoden 2000 väestönlaskennan mukaan 86,61&nbsp;% kiinalaisista oli buddhalaisia tai noudatti kiinalaista kansanuskoa. Katolilaisia ja protestanttisia kristittyjä oli noin 9&nbsp;%. Vain noin 1&nbsp;% heistä oli muslimeja.

## Lähteet

## Aiheesta muualla
Lvivin yliopisto

**Ivan Frankon Lvivin kansallinen yliopisto** () eli **Ivan Frankon yliopisto** () on Lvivin kaupungissa Länsi-Ukrainassa sijaitseva kansallinen yliopisto. Yliopisto on nimetty ukrainalaisen kirjailijan, kääntäjän ja poliittisen aktivistin Ivan Frankon (1856–1916) mukaan.

Lvivin kansallinen yliopisto kuuluu maan arvostetuimpiin. Vuonna 2013 suoritetussa kahdensadan ukrainalaisen yliopiston vertailussa Lvivin yliopisto pisteytettiin Ukrainan 14. parhaaksi yliopistoksi. Espanjalainen Webometrics luokitteli yliopiston puolestaan sijaluvulle 11.

## Historia
Yliopisto on Ukrainan vanhin, perustettu 1661. Kun Lviv kuului Puolaan, yliopisto oli nimetty 1919-1939 Juhana Kasimirin mukaan Juhana Kasimirin yliopistoksi (). Syynä oli se, että Juhana Kasimir perusti vuonna 1661 Lvivin jesuiitta-akatemian, jonka puolalaiset katsovat nykyisen yliopiston edeltäjäksi.

### Maanalainen yliopisto
Puolan viranomaisten kiellettyä ukrainankielisen yliopisto-opetuksen erotetut opettajat käynnistivät 1921 lahjoitusvaroin toimineen Lvivin maanalaisen ukrainalaisen yliopiston. Se oli olemassa vuoteen 1925 saakka.

## Itsenäinen Ukraina
Yliopistossa toimii 19 tiedekuntaa:

* Vieraiden kielten tiedekunta
* Fysiikan tiedekunta
* Soveltavan matematiikan ja informaatiotieteiden tiedekunta
* Biologian tiedekunta
* Kemian tiedekunta
* Kulttuurin ja taiteiden tiedekunta
* Taloustieteellinen tiedekunta
* Sähkö- ja tietokonetekniikan tiedekunta 
* Hallinto- ja kauppatieteellinen tiedekunta 
* Manntieteellinen tiedekunta
* Geologinen tiedekunta
* Historian tiedekunta
* Kansainvälisten suhteiden tiedekunta
* Journalistinen tiedekunta
* Oikeustieteellinen tiedekunta
* Mekaniikan ja matematiikan tiedekunta 
* Pedagoginen tiedekunta
* Filologian tiedekunta
* Filosofian tiedekunta

Vuosina 2006–2012 yliopisto järjesti kolmesti ns. Naton talviakatemian, johon osallistuivat lähinnä kansainvälisiä suhteita opiskelevat opiskelijat sekä Naton edustajat.

Vuonna 2014 yliopiston rehtoriksi valittiin Volodymyr Melnyk.

## Lähteet

## Aiheesta muualla

* Університет Івана Франкі 
* Ivan Franko University
Halvard Lange

**Halvard Manthey Lange** (16. syyskuuta 1902 – 19. toukokuuta 1970) oli norjalainen diplomaatti ja sosiaalidemokraattinen poliitikko, joka toimi Norjan ulkoministerinä kaksi vuosikymmentä, vuodesta 1946 vuoteen 1965.

Halvard Lange oli Nobel-palkitun pasifistin Christian Lous Langen poika, joka omaksui isänsä aatemaailman. Hän opetti 1930-luvulla taloushistoriaa Oslon kauppakorkeakoulussa ja toimi kansanopiston rehtorina. Vuodesta 1933 aina 1960-luvulle saakka hän oli mukana Norjan työväenpuolueen johtoelimissä, lukuun ottamatta sotavuosia 1940–1945, jolloin hän oli Gestapon vankina.

Lange oli ulkoministerinä yksi Norjan Nato-jäsenyyden ja muiden kansainvälisten yhteistyömuotojen vahvimmista tukijoista.
Langea kuvataan hiljaiseksi ja vaatimattomaksi, mutta lujatahtoiseksi poliitikoksi.

Lange on haudattu Oslon Vestre gravlund -hautausmaalle.

## Lähteet
Vahva Ukraina

**Vahva Ukraina** (, alkujaan nimenä oli **Työtätekevä Ukraina**, ) on ukrainalainen, vuonna 1999 perustettu puolue. Puoluetoiminta lopetettiin vuonna 2012,
kun puolue liitettiin Alueiden puolueeseen, jonka varapuhemies puheenjohtaja Tihipkosta tuli,
mutta puolue käynnistettiin uudelleen huhtikuussa 2014. 

Se keräsi syksyn 2014parlamenttivaaleissa lähes puoli miljoonaa ääntä, mutta jäi 3,1 prosentin kannatuksellaan alle valtakunnallisen 5 prosentin äänikynnyksen. Vaalipiirikohtaisten tulosten perusteella puolue sai yhden kansanedustajan Ukrainan parlamenttiin.

Puolueen johdossa on toiminut vuodesta 2009 alkaen suurliikemies Serhi Tihipko, samana vuonna puolueen nimi muutettiin nykymuotoon.

## Menestys viime vaaleissa
Puolue on osallistunut johtajansa Serhi Tihipkon presidentinvaalikampanjoihin sekä vuonna 2010 että vuonna 2014.

Lokakuun 26. päivän 2014 parlamenttivaaleissa tämä venäjämyönteinen, liberalismia kannattava puolueryhmä korosti tukevansa rauhanomaista ratkaisua Donetsin laakion konfliktiin Kun äänistä oli laskettu 99,92 prosenttia, Ukrainan keskusvaalilautakunnan mukaan puolueen kannatus jäi 3,1 prosenttiin (489 386 ääntä) ja se jäi alle valtakunnallisen 5 prosentin äänikynnykseen. On huomattava, että vuoden 2011 vaalilain mukaan puolet parlamentin kansanedustajista valitaan vaalipiireistä. Puolue olikin saamassa yhden kansanedustajan parlamenttiin vaalipiireistä. On huomattavaa, että 27 kansanedustajapaikkaa jätettiin toistaiseksi täyttämättä vahvimmin venäjänkielisiltä alueilta Venäjän miehityksen (Krimin autonominen tasavalta, Sevastopol) ja Itä-Ukrainan separatistitoiminnan (Donbassin sota) johdosta.

## Lähteet

## Aiheesta muualla
* Länsisuuntaus vahvistuu Ukrainan parlamentissa (27.10.2014) (yle.fi)
Purunpää

**Purunpää** on kylä Dragsfjärdissä Kemiönsaarella. Kylä sijaitsee Kemiönsaaren lounaiskulmassa Purunpäänniemellä.

Purunpäänlahti on vuonomainen, pitkä ja kapea, luonnontilainen lahti. Purunpään ja sen lähellä sijaitsevan Ölmosin alueilla on yli tuhannen hehtaarin laajuinen Ölmos–Purunpään Natura 2000 -suojelualue. Asiantuntijat suosittelivat sen liittämistä Saaristomeren kansallispuistoon 1970-luvulla.   Joulukuussa 2014 noin 1 400 yksityishenkilöä ja 52 kulttuurivaikuttajaa allekirjoittivat suurmaanomistaja Konstsamfundetille osoitetun vetoomuksen Purunpään metsien puolesta. Konstsamfundet aloitti metsänhakkuut Purunpäässä huhtikuussa 2015. Suomen luonnonsuojeluliitto ja Luonto-Liitto vastustavat hakkuita, sillä alueella on merkittäviä luontoarvoja, kuten vanhaa, monimuotoista sekametsää ja soita.  Hakkuut keskeytettiin ja neuvotteluista sovittiin 16. huhtikuuta 2015.

Ölmosin–Purunpään tienoilla on tehty vuonna 1985 arkeologinen inventointi Föreningen Konstsamfundetin Insula Nova -projektin kautta. Vuosina 2011–2012 tehdyssä Museoviraston Dragsfjärdin inventoinnissa sieltä on löytynyt *Purunpään kolmijalkapata*, jonka mukaan paikka on saanut nimensä Museovirasto rekisteriportaaliin. 

Purunpään historiallinen kylätontti on sijainnut Purunpäänlahden länsirannalla. Samalla paikalla sijaitsevat vieläkin Purunpään kylän Västergårdin ja Östergårdin talot. Purunpään uloin niemeke Krogarudden on saanut nimensä siellä sijainneesta krouvista. Krouvi palveli viereisen Jungfrusundin merireitin kulkijoita vuosina 1642–1720.

## Lähteet
Edward Garnett

**Edward William Garnett** (19. helmikuuta 1868 – 21. helmikuuta 1937) oli brittiläinen kriitikko ja kustannustoimittaja, joka löysi ja ohjasi monia 1900-luvun alun kirjailijoita. Hänen muodolliset opintonsa jäivät vähäisiksi, mutta hän kasvoi kirjallisesti suuntautuneessa perheessä ja luki valtavasti. Hän kehitti kyvyn tunnistaa lahjakkuuksia Hänen suojatteihinsa ja ystäviinsä kuuluivat Joseph Conrad, D. H. Lawrence, John Galsworthy, Ford Madox Ford, William Henry Hudson ja Stephen Crane.

## Lähteet
Gunnar Lange

**Nils Gunnar Lange** (9. maaliskuuta 1909 Tukholma – 17. syyskuuta 1976 Bromma) oli ruotsalainen sosiaalidemokraattinen poliitikko, joka toimi Ruotsin kauppaministerinä 1955–1970.

Gunnar Lange syntyi Tukholmassa kanslianeuvos Nils Langen poikana. Agronomiksi opiskellut Lange nimitettiin 1935 Ruotsin maataloushallituksen virkamieheksi, minkä lisäksi hän opetti yliopistossa. Vuonna 1941 hän suoritti lisensiaatin tutkinnon ja lähti Pohjois-Carolinan yliopistoon Yhdysvaltoihin maatalouden ja kansantaloustieteen apulaisprofessoriksi. Palattuaan Ruotsiin 1943 hän ryhtyi elintarvikekomission toimistopäälliköksi ja palasi 1946 maatalousministeriöön valtiosihteeriksi. Vuonna 1950 hän siirtyi valtiovarainministeriöön. Hän toimi useiden ministeriöiden virkamiehenä kunnes hänet 1955 nimitettiin kauppaministeriksi. Hän toimi valtiopäiväedustajana 1953–1976, josta kaksikamarisen järjestelmän aikana vuoteen 1970 asti toisessa kamarissa.

Kauppaministerinä Langella oli tärkeä rooli Euroopan vapaakauppajärjestön luomisessa ja myös Suomen Efta-liitännäisjäsenyydessä.

## Lähteet
Carina Juselius

**Carina Juselius** (s. 9. lokakuuta 1961) on aktiiviuransa päättänyt suomalainen kestävyysjuoksija. Hän edusti koko uransa ajan IF Nykarlebynejdeniä ja hänen valmentajanaan toimi Erik Haglund. Ulkoratojen SM-kilpailuista Juselius saavutti maratonilta pronssia vuosina 1986 ja 1987. Virallisissa kilpailuissa hän ei ole esiintynyt vuoden 1996 jälkeen.

## Lähteet
MHC Purunpää

**MHC Purunpää** (kylkinumero 41) on Suomen merivoimien Katanpää-luokan miinantorjunta-alus, joka on nimetty Kemiönsaaren kylän Purunpään mukaan.

## Valmistus

Alus tilattiin Italiassa Intermarinen telakalla. Alus kastettiin 26. elokuuta 2010 *Purunpääksi* kumminaan Suomen merivoimien komentajan Juha Rannikon puoliso, rouva Mervi Rannikko. Aluksen kummikaupunkina on Helsinki. Alus kuormattiin 9. syyskuuta 2013 Italiassa *Happy Dynamic* -alukseen, joka saapui Turkuun 21. syyskuuta.

## Palvelus
Alus kuuluu sisaralustensa kanssa Rannikkolaivaston 4. miinantorjuntalaivueeseen, jonka kotisatamana on Pansio.

## Lähteet

## Aiheesta muualla

* naval-technology.com
Anne Karvinen-Poutanen

**Anne Maarit Karvinen-Poutanen** (o.s. **Karvinen**, 21. tammikuuta 1967 Oulu – joulukuu 2024) oli suomalainen yleisurheilija ja yleisurheiluvalmentaja.

Karvinen-Poutanen edusti koko uransa ajan Kuivasjärven Auraa ja hänen valmentajanaan toimi Pekka Karvinen. Kalevan kisoista Karvinen-Poutanen saavutti pronssia 100 metrin aitajuoksusta vuonna 1987. Hän joutui lopettamaan urheilu-uransa 20-vuotiaana munuaisvaivan vuoksi. 

Oman urheilu-uransa jälkeen Karvinen-Poutanen toimi valmentajana Kuivasjärven Aurassa.

## Lähteet
Lyman Lemnitzer

**Lyman Louis Lemnitzer** (29. elokuuta 1899 – 12. marraskuuta 1988) oli yhdysvaltalainen kenraali, joka toimi Yhdysvaltain armeijan esikuntapäällikkönä 1959–1962 ja liittoutuneiden joukkojen ylipäällikkönä Euroopassa 1963–1969.

Lemnitzer aloitti sotilasuransa aliluutnanttina 1920, eteni nopeasti ja suoritti sotakorkeakoulun. Toisen maailmansodan aikana hän toimi divisioonankenraalina Euroopan ja Afrikan taistelukentillä. Hän toimi muun muassa kenraali Dwight D. Eisenhowerin esikuntapäällikkönä.

Sodan jälkeen Lemnitzer toimi sotakorkeakoulun johtajana ja Yhdysvaltojen sekä YK:n joukkojen komentajana kaukoidässä, kunnes nimitettiin 1959 esikuntapäälliköksi eli Yhdysvaltain armeijan komentajaksi.

## Lähteet

## Aiheesta muualla
Yhdislehtinen

**Yhdislehtinen** teriö on kukan teriön muoto, jossa terälehdet ovat osittain kasvaneet yhteen toisin kuin erillislehtisessä teriössä. Yhdislehtinen teriö voi olla joko säteittäinen tai vastakohtainen. Säteittäinen yhdislehtinen teriö voi olla kellomainen, kuten kellokasveilla, ratasmainen, ruukkumainen tai torvimainen. Vastakohtainen yhdislehtinen teriö voi olla huulimainen, kuten huulikukkaiskasveilla, esimerkiksi mintulla, tai kielimäinen, kuten mykerökukkaiskasvien kukinnoissa olevilla laitakukilla. Kielimäisessä teriössä yhteenkasvaneet terälehdet osoittavat samaan suuntaan. Sellaisia ovat esimerkiksi päivänkakkaran mykeröä ympäröivät laitakukat, joita usein sanotaan terälehdiksi, vaikka ne itse asiassa ovat pieniä kukkia, joissa jokaisessa on viisi yhteenkasvanutta terälehteä.

## Kuvia

Kuva:Campanula rotundifolia flowers.jpg|kellomainen(kissankello,*Campanula rotundifolia*, valkoinen värimuunnos)
Kuva:Galeopsis speciosa - blossom (aka).jpg|huulimainen(kirjopillike,*Galeopsis speciosa*)
Kuva:Fiore Asteraceae 02.png|kielimäinen;päivänkakkaran,*Chrysantemum leucamthemum*,mykerön laitakukat
Kuva:Fiore Asteraceae 03.png|torvimainen; päivänkakkaran,*Chrysanthemun leucanthemum*,mykerön kehräkukat ("terälehdet")


## Lähteet

## Aiheesta muualla
* Tieteen termipankki: Yhdislehtinen
Miri

**Miri** on Malesian Sarawakin osavaltion toiseksi suurin kaupunki. Kaupunki sijaitsee Borneon pohjoisrannikolla, lähellä Brunein rajaa. Asukkaita kaupungissa on noin 300 000. Kaupungin väestö koostuu kymmenistä etnisistä ryhmistä, joista suurimmat ovat kiinalaiset, ibanit, malaijit ja intialaiset.

Miri on öljyteollisuuskaupunki ja se on syntynyt öljykenttien läheisyyteen. Myöhemmin kaupunkiin rakentui palmuöljy- ja puuteollisuutta. Miri oli öljykenttiensä takia yksi japanilaisten pääkohteista, kun Japani valtasi kaupungin Tyynenmeren sodan aikana.

## Lähteet

## Aiheesta muualla
Erillislehtinen

**Erillislehtinen** teriö on kukan teriön muoto, jossa terälehdet ovat kokonaan erillään, toisin kuin yhdislehtisessä teriössä. Erillislehtinen teriö voi olla säteittäinen, jolloin se on ruusumainen, kuten ruusukasveilla, neilikkamainen, kuten kohokkikasveilla, tai ristimäinen, kuten ristikukkaiskasveilla. Tällöin teriön muotoa nimitetään terälehtien lukumäärän ja muodon mukaan. Sekä ruusumaisessa että neilikkamaisessa teriössä terälehtiä on viisi, mutta ristimäisissä vain neljä. Ruusumaisessa teriössä terälehdet ovat aina lyhyitä, ristimäisessä joko lyhyitä tai pitkiä ja neilikkamaisessa aina pitkiä. Erillislehtinen teriö voi olla myös vastakohtainen. Tällöin se on joko orvokkimainen, kuten orvokkikasveilla tai perhomainen, kuten hernekasveilla. Orvokkimaisessa teriössä on kaksi terälehteä kaikkein ylimpänä, kaksi hieman alempana ja alimpana yksi terälehti. Perhomaisessa teriössä terälehdet ovat erikokoisia ja sijaitsevat toisiinsa nähden samaan tapaan kuin perhosen siivet.

## Kuvia

Kuva:Rosa acicularis.jpg|ruusumainen(karjalanruusu,*Rosa acicularis*)
Kuva:Dianthus deltoides 060805b.jpg|neilikkamainen(ketoneilikka,*Dianthus deltoides*)
Kuva:Eruca_February_2008-1.jpg|ristimäinen(sinappikaali eli rucola,*Eruca sativa*)
Kuva:viola tricolor.jpg|orvokkimainen(keto-orvokki,*Viola tricolor*)
Kuva:Doperwt rijserwt bloemen Pisum sativum.jpg|perhomainen(herne, *Pisum sativum*)


## Lähteet
Tuulikki Jokinen

**Tuulikki Jokinen** (o.s. **Puttonen**, s. 3. helmikuuta 1962 Laukaa) on aktiiviuransa päättänyt suomalainen aitajuoksija. Hänen seuranaan oli vuoteen 1986 saakka Vaajakosken Kuohu, jonka jälkeen hän siirtyi urheilemaan Hämeenlinnan Kisan riveihin. Hän vastasi itse omasta valmennuksestaan. Kalevan kisoista Jokinen saavutti pronssia 400 metrin aitajuoksusta vuonna 1987. Lisäksi hän voitti sisäratojen SM-kisoista pronssia sekä 400 metrin juoksusta vuonna 1988 että 300 metrin aitajuoksusta vuonna 1989. Virallisissa kilpailuissa Jokinen ei ole esiintynyt vuoden 1989 jälkeen.

## Lähteet
Sirkka Oikarinen

**Sirkka Maarit Oikarinen** (o.s. **Haataja**, s. 17. marraskuuta 1959 Vuolijoki) on aktiiviuransa päättänyt suomalainen kilpakävelijä. Hän edusti koko uransa ajan Jokelan Kisaa ja hänen valmentajanaan toimi Viljo Luukkola. Ulkoratojen SM-kilpailuista Oikarinen saavutti 5 000 metrin kävelystä kaksi kultaa vuosina 1984 ja 1985, hopeaa vuonna 1986 ja pronssia vuonna 1987 sekä 10 kilometrin kävelystä kaksi kultaa vuosina 1982 ja 1986. Lisäksi hän voitti sisäratojen SM-kilpailuista pronssia 3 000 metrin kävelystä vuonna 1987.

Arvokilpailuissa Oikarinen on edustanut Suomea kaksi kertaa. Hän oli mukana sekä EM-kilpailuissa Stuttgartissa vuonna 1986 että MM-kilpailuissa Roomassa vuonna 1987. EM-kisoissa Oikarinen sijoittui 10 kilometrin kävelyssä sijalle 16, MM-kisoissa hänen sijoituksensa oli samalla matkalla 23.

Virallisissa kilpailuissa Oikarinen ei ole osallistunut kävelyyn vuoden 1987 jälkeen, mutta on sen jälkeen ottanut osaa muun muassa maratoneille.

## Lähteet
Bridlington

**Bridlington** on noin  asukkaan kaupunki ja kunta *(civil parish)* East Riding of Yorkshiren muodollisessa kreivikunnassa ja yhtenäishallintopiirissä Koillis-Englannissa. Se sijaitsee Pohjanmeren rannalla, noin 40 kilometriä Kingston upon Hullista pohjoiseen.

Bridlingtonissa on luonnonsatama Gypsey Race -nimisen pienen joen suulla. Sitä käyttävät sekä kalastus- että huvialukset. Sataman ympärille muodostui aluksi vähäinen kalastajakylä, mutta kun seudulta löydettiin mineraalivesilähde, Bridlingtonista tuli 1800-luvulla suosittu rantalomakohde. Nykyisin siellä käy vuosittain kymmeniätuhansia matkailijoita.

Bridlingtonin kaupunginvaltuustossa on 12 jäsentä, jotka valitaan kolmesta nelipaikkaisesta vaalipiiristä. Valtuustossa on vuonna 2024 kolme alueellisen Yorkshire Party -puolueen edustajaa.

## Lähteet

## Aiheesta muualla
Wareham

**Wareham** on noin  asukkaan kaupunki ja kunta *(civil parish)* (nimellä **Wareham Town**) Dorsetin muodollisessa kreivikunnassa ja yhtenäishallintopiirissä Englannin etelärannikolla.

Ensimmäinen maininta asutuksesta Warehamista on 700-luvulta, ja siitä alkaen kaupungissa oli värikäs historia vuoden 1762 tuhoisaan tulipaloon asti.

## Lähteet

## Aiheesta muualla